মনে যেটুকু দ্বিধা ছিলো ফরিদার এইবারে সেটুকুও কেটে গেল তার। লোকটা তার কেরিয়ার, তার ব্যক্তিগত জীবন, এই সবকিছুর প্রতিটি গুরুত্বপূর্ণ ব্যাপারে তার অনুমতির অপেক্ষা না করেই কি অক্লেশে সমস্ত সিদ্ধান্তগুলো নিয়ে চলেছে! খুব অপমানিত বোধ করছিল সে। প্রমথ গুপ্ত কথা শেষ করে উজ্জ্বল চোখদুটি মেলে চেয়ে রয়েছেন তার দিকে। সেইদিকে সরাসরি তাকিয়ে ঠাণ্ডা গলায় কেটে কেটে সে বললো, "আজ রাতে আপনার বাড়িতে যে আমি আসতে পারবো না স্যার!"